Case ID: 1078111
Sentence 2: Belə ki, Məhkum orta dərəcədə sərxoş vəziyyətdə, xx xxxxxx 2017-ci il tarixdə saat 21 radələrində, Bakı şəhəri, Nəsimi rayonu, Moskva prospekti, 52 nömrəli ünvanda yerləşən «Gürcü Mətbəxi» kafesində ictimai qaydanı kobud surətdə pozan və cəmiyyətə açıqca hörmətsizlik ifadə edən, şəxslər üzərində zor tətbiq olunması və belə zorun tətbiq edilməsi hədəsi ilə müşayiət edilən qərəzli hərəkətlərin qarşısının alınması, eləcə də ictimai qaydanın qorunması üzrə vəzifəni yerinə yetirən və ictimai qaydanın pozulmasının qarşısını alan hakimiyyət nümayəndəsi və ya digər şəxsə müqavimət göstərməklə, habelə silah qismində istifadə edilən əşyalar tətbiq edilməsi ilə müşayiət olunan qərəzli hərəkətlər edərək, əsaslı səbəb olmadan əxlaq normalarına zidd, ictimai maraqlara əhəmiyyətli dərəcədə laqeydlik və etinasızlıq göstərməklə, ucadan nümayişkaranə şəkildə nalayiq söyüşlər söymüş, həmin vaxt onu intizama dəvət edən kafenin müdiri X4 və hadisə yerində olan Bakı şəhəri Nəsimi rayon polis idarəsinin 19-cu polis bölməsinin sahə rəisi X5 ilə mübahisə edib onların qanuni tələblərinə tabe olmayaraq, qanunsuz hərəkətlərini davam etdirərək, öz şəxsiyyətini ətrafda olan şəxslərin şəxsiyyəti fövqündə qoymuş, onu sakitləşdirərək tutub kafenin həyətindən bayıra çıxarmaq istəyən tanışları və onunla kafedə spirtli içkilər qəbul etmiş X6 və X2 əlindən dartınıb çıxmağa cəhd etməklə, tərpənməz predmetlərdən yapışaraq müqavimət göstərmiş, ictimai borcunu yerinə yetirən öz yoldaşlarının onu tutaraq saxlamasından daha da azğınlaşaraq, özü ilə gətirdiyi və istintaqa məlum olmayan mənbədən əldə edərək üzərində gəzdirdiyi zavod üsulu ilə hazırlanmış və soyuq silah hesab edilən tiyəsi qatlanan ov tipli bıçağı əynində olan şalvarının arxa cibindən çıxarıb silah qismində istifadə olunan əşya kimi tətbiq edərək, xuliqanlıq niyyəti ilə əvvəl Tural Məmmədovun bədəninin müxtəlif nahiyələrinə vuraraq, ona sol əlin ovuc səthinin iki ədəd və qarının ön divarının iki ədəd kəsilmiş yaralarından ibarət sağlamlığın qısa müddətə pozulmasına səbəb olan qəsdən sağlamlığa yüngül zərər, sonra isə Xun qarın nahiyəsindən bir dəfə vuraraq, onun qarın nahiyəsinin sol yarısının qarın boşluğuna nüfuz edərək acı bağırsağı və S-vari bağırsağının müsaqirəsini zədələyən və böyük piyliyin eventrasiyası (qarın boşluğundan xaricə çıxması) ilə müşayiət edilən kəsilmiş-deşilmiş yarası ilə nəticələnən insan həyatı üçün təhlükəli olan qəsdən sağlamlığa ağır zərər yetirmiş, bununla sakitləşməyərək ətrafdakı şəxslərin, xüsusən də xidməti vəzifəsini və ictimai borcunu yerinə yetirən polis əməkdaşı x3 və kafenin müdiri X2i bıçaqla vurmağa cəhd göstərməklə qərəzli xuliqanlıq etmiş, onun 15-20 dəqiqə ərzində davam edən, kafedə olan şəxslərin dincliyini və rahatlığını, habelə kafenin normal fəaliyyətini pozan xuliqanlıq hərəkətləri ətrafdakı şəxslərin müdaxiləsindən sonra dayandırılmışdır.